**ՀԻՄՆԱՎՈՐՈՒՄ**

ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 14 –Ի ԹԻՎ 10-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է՝

Վանաձորի համայնքապետարանի աշխատակազմի բնակարանային տնտեսության և համատիրությունները համակարգող բաժնի պետի կողմից ներկայացված զեկուցագրերով, որի համաձայն տեղեկացվում է, որ 2023թ. բյուջեով նախատեսված «Աջակցություն համատիրություն-ներին» ծրագրի «4189» տողով նախատեսված 13 000 0000 (տասներեք միլիոն) ՀՀ դրամով կատարվել են հետևյալ աշխատանքները՝

ա) կատարվել են թվով 11 տանիքի մասնակի վերանորոգում,

բ) տեղադրվել է թվով 95 երկաթյա կոդավորված դուռ,

գ) տեղադրվել է թվով 3 արգելափակոց,

դ) ամբողջովին փոխվել է մեկ շենքի ջրագիծ,

ե) վերանորոգվել է մեկ վերելակ:

Գործընթացը շարունակական բնույթ է կրելու, բայց նախատեսված ֆինանսական միջոցները չեն բավարարում:

1. Առաջարկվող կարգավորման նպատակը.

Հաշվի առնելով վերոգրյալը, ինչպես նաև այն հանգամանքը, որ 2023թ. բյուջեով նախատեսված 06 բաժին 1-ին խումբ 1-ին դաս դասակարգմամբ «Վանաձոր համայնքի բազմաբնակարան շենքերի ընդհանուր բաժնային սեփականության պահպանման պարտադիր նորմերի իրականացում» ծրագրոբ նախատեսված 3 000 000 (երեք միլիոն) ՀՀ դրամը և 08 բաժին 4-րդ խումբ 2-րդ դաս դասակարգմամբ «Աջակցություն «Վանաձորի բազմաբնակարան շենքեր և բակեր» հիմնադրամին» ծրագրով նախատեսված 1 000 000 (մեկ միլիոն) ՀՀ դրամը ծախսելու անհրաժեշտություն առայժմ չկա՝ ուստի նպատակահարմար է վերոհիշյալ 4 000 000 (չորս միլիոն) ՀՀ դրամը ավելացնել «Աջակցություն համատիրություններին» ծախսային տողին:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

1. Ակնկալվող արդյունքը.

 Փոփոխությունների արդյունքում ակնկալվում է համայնքում բարեկարգել բազմաբնակարան շենքերը և ստեղծել բնակչության համար ավելի բարենպաստ պայմաններ: